ନୂଆଦିଲ୍ଲୀଃ ଫିଲ୍ମ'ଆଶିକି'ଫେମ୍ ଅଭିନେତା, ରାହୁଲ ରୟ ଗତବର୍ଷ ନଭେମ୍ବରରେ ସୁଟିଂ ସମୟରେ ବ୍ରେନ୍ ଷ୍ଟ୍ରୋକର ଶିକାର ହୋଇଥିଲେ । ଏହାପରେ ହସ୍ପିଟାଲରୁ ଡିସ୍ଚାର୍ଜ ହୋଇ ସାରିଥିବା ରାହୁଲ, ଏବେ ଘରେ ନିଜର ସମ୍ପୂର୍ଣ୍ଣ ଧ୍ୟାନ ରଖୁଛନ୍ତି । ବ୍ରେନ ଷ୍ଟ୍ରୋକ ପରେ ତାଙ୍କ ଶରୀରରେ ଏହାର ଅନେକ୍ ପ୍ରଭାବ ପଡିଛି । ଏହାରି ମଧ୍ୟରେ ସେ ଏବେ ସୋସିଆଲ ମିଡିଆରେ ଏକ ଭିଡିଓ ସେୟାର କରିଛନ୍ତି , ଯେଉଁଥିରେ ସେ ସ୍ପିଚ୍ ଥେରାପି ନେଉଛନ୍ତି । ମ୍ୟୁଜିକ୍ ମାଧ୍ୟମରେ ସେ ତାଙ୍କ ସ୍ପିଚ୍କୁ ଠିକ୍ କରିବାରେ ଲାଗିଛନ୍ତି । ଏହି ଭିଡିଓରେ ତାଙ୍କ ଭଉଣୀ ମଧ୍ୟ ପାଖରେ ଥିବା ଦେଖିବାକୁ ମିଳୁଛି ।
ଏହି ଭିଡିଓ ସେୟାର କରି ସେ କ୍ୟାପସନରେ ଲେଖିଛନ୍ତି ଯେ, 'ଗୁଡ୍ ମର୍ଣ୍ଣଙ୍ଗ ମେରେ ପ୍ୟାରେ ଦୋସ୍ତ । ଆଶା କରୁଛି ଆପଣଙ୍କୁ ମୋର ଏହି ରିକୋଭରି ଭିଡିଓ ପସନ୍ଦ ଆସିବ । ବ୍ରେନ୍ ଷ୍ଟ୍ରୋକ୍ ରିକୋଭରି ପାଇଁ ବହୁତ୍ ସମୟ ଲାଗିଯାଏ । ମୋର ସ୍ପିଚ୍ ବହୁତ୍ ପ୍ରଭାବିତ ହୋଇଛି । ତେଣୁ ମୋର ଧ୍ୟାନ ରହିଛି ମୁଁ ପୂର୍ବ ଭଳି ଠିକ୍ ହେବି । ଆଉ ଖୁବ୍ ଶୀଘ୍ର ଆପଣମାନେ ମତେ କଥା କହୁଥିବାର ଦେଖି ପାରିବେ ' ।
